Džomolungma

"Everest" suunab siia. Eesti jäähokiklubi kohta vaata artiklit HC Everest. Džomolungma (ka Mount Everest) on merepinnast kõige kõrgemal asuva tipuga mägi maailmas, mis asub Aasias Himaalaja mäestikus. Kõrgus on 8848 meetrit. Asudes mõnevõrra põhja pool naabruses olevatest kõrgetest tippudest, on ta lõunast küll näha, kuid ta kõrgus ei torka silma, kui ei arvestata, et ta on teistest mägedest tagapool. Seevastu põhjast vaadatuna kõrgub Džomolungma selgelt üle kõigi teiste mägede. Mäe tippu jõudsid esimeste inimestena Edmund Hillary ja Tenzing Norgay 29. mail 1953. Esimese eestlasena jõudis Džomolungma tippu 22. mail 2003 Alar Sikk, kes osales Eesti esimesel Himaalaja-ekspeditsioonil Tõivo Sarmeti juhtimisel. 2011. aasta 16. mail jõudsid tippu ka Tanel Tuuleveski ja Andras Kaasik. 2021. aasta 23. mail jõudis esimese eesti naisena tippu Krisli Melesk. Mäe nimekujud on nepali keeles सगरमाथा (Sagarmāthā), एभेरेस्ट (Ebheresṭ) ja झोमोलुंग्मा (Jhomoluńgmā); tiibeti keeles ཇོ་མོ་གླང་མ (Qomolangma), ཇོ་མོ་གླང་མའི་རི་བ (Qomolangmai Ri(wa)), ཇོ་མོ་ལུང་མ (Qomolungma), ཇོ་མོ་བླུ (Qomolu), ཇོ་མོ་གངས་དཀར (Qomoganggar) ja ཇོ་མོ་གངས་ཅན་རི (Qomogangjain Ri); hiina keeles 珠穆朗玛峰 (Zhumulangma Feng). Mäe ingliskeelne nimi Mount Everest on pandud 1865. aastal Andrew Waugh' poolt waleslase George Everesti (1790–1877) auks, kes oli India maamõõduameti juht aastail 1830–1843. Euroopa keeltes kasutatakse nimekuju Džomolungma lisaks eesti keelele veel leedu (Džomolungma), ungari (Csomolungma), ukraina (Джомолунгма) ja vene keeles (Джомолунгма). Allikas: 1.–2. Tenzing Norgay, Nepal (29. mai 1953) 1.–2. Edmund Hillary, Uus-Meremaa (29. mai 1953) 3.–4. Ernst Schmied, Šveits (23. mai 1956) 3.–4. Jürg Marmet, Šveits (23. mai 1956) 5.–6. Dölf Reist, Šveits (24. mai 1956) 5.–6. Hans Rudolf von Gunten, Šveits (24. mai 1956) 7.–9. Wang Fu-chou, Hiina (25. mai 1960) 7.–9. Konbu aka Gonpa, Hiina (25. mai 1960) 7.–9. Chu Ying-hua, Hiina (25. mai 1960) 10.–11. Jim Whittaker, USA (1. mai 1963) 10.–11. Nawang Gombu, Nepal (1. mai 1963) Allikas: 1. Junko Tabei, Jaapan (16. mai 1975) 2. Phanthog, Hiina (27. mai 1975) 3. Wanda Rutkiewicz, Poola (16. oktoober 1978) 4. Hannelore Schmatz, Saksa FV (2. oktoober 1979) 5. Bachendri Pal, India (23. mai 1984) 6. Sharon Wood, Kanada (20. mai 1986) 7. Stacey Allison, USA (29. september 1988) 8. Lydia Bradey, Uus-Meremaa (14. oktoober 1988, ühtlasi esimene lisahapnikuta tipputõus) 9. Marija Stremfelj, Sloveenia (7. oktoober 1990) 10. Pasang Lhamu Sherpa, Nepal (22. aprill 1993) 1. Vladas Vitkauskas, (10. mai 1993) 2.–3. Teodors Ķirsis, (14. mai 1995) 2.–3. Imants Zauls, (14. mai 1995) 4. Ilgvars Pauls, (27. mai 1997) 5.–6. Alar Sikk, (22. mai 2003) 5.–6. Saulius Vilius, (22. mai 2003) 7. Aldas Baltutis, (15. mai 2007) 8. Darius Vaičiulis, (21. mai 2007) 9.–10. Tanel Tuuleveski, (16. mai 2011) 9.–10. Andras Kaasik, (16. mai 2011) 11.–12. Olga Kotova, (25. mai 2012) 11.–12. Vadim Prudnikov, (25. mai 2012) 13. Edita Nichols (22. mai 2013) 1. Alar Sikk (22. mai 2003) 2.–3. Tanel Tuuleveski (16. mai 2011) 2.–3. Andras Kaasik (16. mai 2011) 4. Krisli Melesk (23. mai 2021) 5. Ott Tinn (18. mai 2023) 6. Katrin Merisalu (23. mai 2023) 7. Kunnar Karu (24. mai 2023) 8. Kaspar Eevald (21. mai 2024) 2017. aasta detsembri seisuga oli Džomolungma tippu tõusnud 4833 alpinisti esmakordselt. Neid alpiniste, kes on aga tõusnud maailma kahe kõrgema mäe (Džomolungma ja K2) tippu, on vaid umbes 200 inimest (2018. aasta juuli seisuga). Nende seas Eesti alpinist Andras Kaasik (2018). Esimene, kes käis mõlemas tipus, oli Reinhold Messner (Everest, 1978; K2, 1979). Järgmisel aastal sai sellega hakkama jaapanlane Tsuneo Shigehiro (1980) ning 1983. aastal lisandusid nimekirja ameeriklane Louis Reichardt ja kolm jaapanlast. 9. alpinistina tõusis mõlema mäe tippu poolatar Wanda Rutkiewicz (1986). 2010. aasta mai seisuga oli prestiižses nimekirjas 148 mägironijat. Džomolungma lõunatipp Geographical facts of the Main 8000ers. 8000ers.com "Krisli Melesk jõudis esimese Eesti naisena Džomolungma tippu" ERR, 23. mai 2021 "Naming Mount Everest". everest1953.co.uk. Vaadatud 7.4.2022 EverestHistory.com: Everest Summits in the 1950's. everesthistory.com EverestHistory.com: Everest Summits in the 1960's. everesthistory.com EverestHistory.com: Firsts. everesthistory.com Everest. 8000ers.com Das Himmelfahrtskommando. faz.net EverestHistory.com: Everest Summits 1993.everesthistory.com Lietuvių įkopimai į aštuoniatūkstantininkus. kalnai.lt Everest 2013 Expedition Dispatches. altitudejunkies.com Everestas. alpinizmo.vikis.lt "Everest Updates – 18th May 2023" Everest 2023 "Järjekordne eestlane jõudis Mount Everesti tippu" Delfi, 19. mai 2023 "Mäejumal oli sellel korral armuline. Katrin Merisalu jõudis Džomolungma tippu" Eesti Päevaleht, 23. mai 2023 "Seitsmes eestlane jõudis täna varahommikul maailma katusele" Tartu Postimees, 24. mai 2023 "Kaspar Eevald jõudis kaheksanda eestlasena Everesti tippu" ERR menu, 21. mai 2024 Эверест в цифрах по состоянию на 2018 год. 4sport.ua Почему К2 никогда не станет новым Эверестом. 4sport.ua Climbers – First 2. Download. PDF. 8000ers.com Ev-K2-CNR paigaldatud everest webcam Kala Pattharil Navin Singh Khadka, Mt Everest grows by nearly a metre to new height, BBC News, 8.12.2020